משרד האנרגייה . בטיחות מערך הגז הפחמימני המעובה משרד מבקר המדינה מעיר למשרד האנרגיה שבמסגרת הצורך להגביר את פיקוחו ואת אכיפתו על ספקי הגז, עליו לשקול את הפעולות הנדרשות מצדו למיצוי החקירות ולזירוז ההליכים המשפטיים, כדי למנוע שיהוי בהטלת קנסות על עברות מינהליות. כך תועצם יכולת המשרד להרתיע את העבריינים ולאכוף את הוראות הבטיחות במשק הגפ"ם. משרד מבקר המדינה מעיר לעיריות ירושלים וחיפה כי עליהן להביא לידי כך שספקי הגז ימשיכו לתת את מלוא המידע על מיקומי הצוברים הטמונים בתחומי שיפוטן ויגישו בקשות להיתרי בנייה לכל צוברי הגז הפועלים ללא היתר. משרד מבקר המדינה מעיר גם שעל העיריות להשלים את מיפוי צוברי הגז שבתחומי שיפוטן, ואם יש צורך, עליהן להשתמש בסמכויות האכיפה הנתונות להן כלפי ספקי הגז ולשקול נקיטת צעדים משפטיים ככל שיתחייב. מנתוני משרד התמ"ת מאוקטובר 2012 עולה כי מידע ממוחשב ומרוכז על צוברי הגז שבפיקוחם קיים משנת 2004 בלבד, וכי מידע על התקופה הקודמת נמצא בארכיון ועל כן אינו זמין ונגיש. מבדיקת הנתונים בנוגע ל- 16,180 צוברי גז עולה כי על 7,521 מהם חסר מידע בדבר שם ספק הגז שהמכלים בבעלותו, ועל 10,787 מהם חסר מידע בדבר נפח צוברי הגז. לדעת משרד מבקר המדינה, על משרד התמ"ת לעגן בנהליו את תפקידם של מפקחי העבודה לוודא, בטרם מתן האישור, שהמבקש פועל על פי רישיון ספק גז ועל פי היתר רעלים, כדי להבטיח שרישיון עסק של מתקן גז והיתר לפי חוק התכנון והבנייה יינתנו אך ורק לגופים העוסקים בגפ"ם לפי הוראות חוק הגז ולפי הוראות חוק החומרים המסוכנים. לפי נתוני המשרד, במועד סיום הביקורת בנובמבר 2012 היו כ - 1,250 בעלי רישיונות לעבודות גז. מבדיקה אקראית של 47 תיקי בקשות לעסוק בעבודות גפ"ם הטעונות רישוי עולה שבשום תיק אין אסמכתה לכך שמנהל הבטיחות או ממונה מטעמו ביקשו מידע מהמרשם הפלילי על מבקשי הרי שיון, אף שבתיקים אלו נמצאו הסכמותיהם של המבקשים למסירת מידע זה עליהם. משרד מבקר המדינה העיר למנהל הבטיחות שבמתן רישיונות לעיסוק בעבודות גז או בחידושם בלי להקפיד על קבלת כל המסמכים הנדרשים בתקנות לשם בדיקתם, נפגעה תכלית הרישוי: להגביל את העיסוק בעבודות גז רק למי שכשירותם לכך הוכחה למנהל הבטיחות. משרד מבקר המדינה מעיר למנהל הבטיחות על כי לא עמד על קבלת תגובותיהם של חמשת המתקינים בתוך הזמן הסביר ועל מיצוי ההליך. מן הראוי שיפעל למיצוי ההליך המינהלי לבחינת זכאותם של הטכנאים להמשיך ולפעול על פי רישיונם. בתוך כך עליו למצות את סמכויותיו החוקיות, לרבות בדיקה אם המשך עיסוקם בעבודות גפ"ם עלול לסכן חיי אדם ורכוש. משרד מבקר המדינה מעיר למשרד האנרגיה, שגישתו מצמצמת מאוד את סמכותו המינהלית של מנהל הבטיחות לבטל רישיון, לסרב לחדשו או להתלותו. עוד מעיר משרד מבקר המדינה שהסמכות המוקנית למנהל הבטיחות בסעיף 17 לחוק הגז אינה מותנית בהרשעה בדין ואף לא בהגשת כתב אישום, ולכן אין מקום להתנות את מימושה של סמכות זו בהתקיימם. משרד מבקר המדינה אף מוסיף שתכלית הסמכות המינהלית בעניין זה היא לתת למנהל כלים מינהליים שיש בהם כדי למנוע את העיסוק בעבודות גפ"ם ממי שאינם ראויים או שאינם כשירים, ומן הראוי שסמכות זו תופעל על פי הצורך. משרד מבקר המדינה מעיר למנהל הבטיחות שבמשרד האנרגיה ולאגף ההכשרה שבמשרד התמ"ת, שלנוכח החשש מאירועי גפ"ם - העלולים להיגרם מעבודה לא מקצועית של בעלי רישיון לא מיומנים דיים בתחום הגפ"ם - עליהם לבחון ולקבוע במסגרת הרוויזיה נוסח מחייב של אישורי ההתמחות והוותק שמגישים המועמדים המבקשים רישיון; כמו כן עליהם לדרוש פירוט של היקף המשרה ושל היקף שעות העבודה בתקופת ההתמחות והוותק ופירוט של סוגי העבודות שבהם עסק המתמחה בתקופות התמחותו. משרד מבקר המדינה מעיר למשרד האנרגיה שהגדרותיו לאירועי גפ"ם לפי נהליו זהות לאלו של הרשות, ולא היה מקום לפער בין הדיווחים. משרד מבקר המדינה העיר לרשות כי עליה לדווח למשרד האנרגיה על כל אירועי הגפ"ם כדי שהוא יוכל לחקור את נסיבות האירועים, לנקוט פעולות תיקון ואכיפה בעקבות מחדלי בטיחות ולשפר את סדרי הפיקוח, הבקרה והאכיפה ואת היערכותו למניעת אירועים כאלו בעתיד. לדעת משרד מבקר המדינה, על משרד האנרגיה ועל הרשות לגבש יחד נוהל רישום ודיווח על כל אירוע גפ"ם כדי שיהיה אפשר לחקרו ולהפיק לקחים ממנו. נוהל זה יאפשר גם לאתר ספקי גז פירטיים ולהפסיק את פעילותם. 2. במועד סיום הביקורת הועלה שאגף הבטיחות פועל ללא נהלים מאושרים ותקפים בנושא הבדיקות (סוגיהן ותדירותן) שעליו לעשות בסניפים של ספקי הגז ובסוכנויות הגז, במתקני המילוי, בצוברים, במחסני גפ "ם ובמחסני עזר. משרד מבקר המדינה גם העלה שאין מסמכים המעידים שהאגף עקב בשנים 2008 -2012 אחר תיקון הליקויים והחריגות שנמצאו בבדיקותיו הקודמות בסוכנויות ובסניפים של ספקי הגז. בכך נפגעה איכות הפיקוח והבקרה של האגף על אופן שמירתם של ספקי הגז את הוראות הבטיחות בנושא הגפ"ם. משרד מבקר המדינה מעיר למשרד האנרגיה כי עליו לפעול בנחישות כדי לאכוף על ספקי הגז את ביצוע הוראות הבטיחות בהמשך לדוחות הביקורת הקודמים של משרד מ בקר המדינה ובהמשך לסיכומיה והצעותיה של הוועדה לענייני ביקורת המדינה שהכנסת אישרה במרץ 2004 , ולפיהם, משרד האנרגיה ייזום ויקדם חקיקת משנה בתחום בטיחות הגז, ויפעל בנחישות לאכוף על ספקי הגז את ביצוע הוראות הבטיחות. בביקורת נמצא כי בתיקיהם של שבעה מתוך תשעת צוברי הגז שאישר מנהל הבטיחות הנוכחי חסרו חלק מהאישורים. משרד מבקר המדינה העלה כי בשנים 2010 -2012 לא הגישו חלק מספקי הגז למנהל הבטיחות דוחות חודשיים, וחלקם הגישו את דוחותיהם ללא אישור רואה חשבון. כמו כן העלתה הביקורת כי מנהל הבטיחות לא השתמש בכלים שעמדו לרשותו כדי לאכוף על הספקים הגשת דיווחים אלה - כל זאת שלא כנדרש בתקנות. בשל אי -אכיפה זו היה האמור בתקנות ל"אות מתה", ומנהל הבטיחות התקשה לפקח על יעדי השימוש בגפ "ם, כדי למנוע מספקי הגז לרכוש גפ"ם בכמות הגדולה מזו שסיפקו רשמית לצרכניהם. בהיעדר אכיפה מצד מנהל הבטיחות לקבלת מידע זה עולה חשש כי חלק מהגפ"ם הגיע לגופים המפרים את הוראות החוק והתקנות, וממילא מפרים את כללי הבטיחות בגפ"ם. כאמור, בהתאם לסיכום הוועדה לענייני ביקורת המדינה בעקבות ממצאי דוח 53 ,ב היה על משרד האנרגיה, בין השאר, לפעול לאכוף על ספקי הגז את ביצוע הוראות הבטיחות בגז. משרד מבקר המדינה העלה שמנהל הבטיחות לא דרש מרוב ספקי הגז בשנים 2010 -2012 לדווח על ביצוע בדיקות תקופתיות במתקני הגז, כנדרש בתנאי רישיונם, וכי הוא ואגף הבטיחות לא אכפו זאת עליהם. מנהל הבטיחות לא השתמש אפוא בסמכות הנתונה לו על פי חוק הגז ועל פי כל דין. לדעת משרד מבקר המדינה, הדיווח של ספקי הגז למנהל הבטיחות על בדיקותיהם התקופתיות יש בו להגביר ולייעל את פיקוח המשרד על תקינות מתקני הגז ולהבטיח בכך את שלום הציבור. משרד מבקר המדינה העלה שמנהל הבטיחות לא דרש מספקי הגז הללו לעביר לו או למי מטעמו אישורים על עריכת הבדיקות במהלך השנים 2010 -2012 כפי שנקבע ברישיונם ולא אכף זאת עליהם בהתאם לסמכות הנתונה לו על פי חוק הגז ועל פי כל דין. .משרד מבקר המדינה העלה כי למרות הביקורות הקודמות 38 שפרסמו מבקרי המדינה, ואף שחלפו כ-23 שנים מאז חקיקת חוק הגז, עד מועד סיום הביקורת טרם הותקנו תקנות לרישוי ספקי הגז. עדיין קיימים ליקויים בתהליך היישום של מתן האישורים, ההיתרים והרישיונות שהוציא משרד האנרגיה בתחום בטיחות הגז בשנים 2008 -2012 . כמו כן קיימים ליקויים ביישום סדרי הפיקוח והבקרה שקבעו משרד האנרגיה וגופי פיקוח ואכיפה אחרים. במצב זה גוברים הסיכונים להתרחשות אירועי גפ"ם, הגורמים לפגיעות גוף, ואף למוות, ולנזקי רכוש. על משרד האנרגיה, הממונה על הבטיחות במערך הגפ"ם, להקפיד שספקי הגז ובעלי הרישיונות לעסוק בגפ"ם יגישו לו את כל המסמכים הנדרשים לשם בדיקת בקשותיהם לקבלת ההיתרים, האישורים והרישיונות ממנהל הבטיחות. עליו להגביר את אמצעי הפיקוח והבקרה על כל בעל י הרישיונות והאישורים, כדי למזער את הסיכונים להתרחשות אירועי גפ"ם. יתר על כן, על המשרד לוודא שלאגף הבטיחות מוקצים משאבים די הצורך לפיקוח על ספקי הגפ"ם - גם על מי שמחזיקים בהיתרים ובאישורים הדרושים ובעיקר על מי שלא טרחו לקבלם ופועלים שלא על פי החוק וכללי ה בטיחות. תחום הגפ"ם כרוך בסיכונים לנפש ולרכוש, ועל משרד האנרגיה, ובכלל זה מנהל הבטיחות מוטלת האחריות להבטיח את שלום הציבור ואת שלמות קניינו. משרד מבקר המדינה מעיר שמנכ"ל משרד האנרגיה לא דרש מיפוי של מטלות אגף הבטיחות כמפקח על בטיחות מערך הגפ"ם במשק. כמו כן הוא לא דרש ניתוחי עיסוקים37 וחקר עבודה של האגף - כל זאת בהת ייחס למספר מתקני הגפ"ם ולתדירות הפיקוח והבקרה עליהם המחויבת בחוק. יצוין שהמשרד לא היה יכול למפות את מטלות האגף בנושא המתקנים הפירטיים מאחר שמספרם אינו ידוע. בהיעדר בדיקות וניתוחים מקצועיים אלה, ייתכן שהתקן שאימץ המנכ"ל מצומצם מן הנדרש להיקף המטלות, ואין בו כדי למנוע אירועי גפ"ם וכדי לשמור על שלום הציבור.
מנתוני עיריית חיפה עולה, שלאגף הרישוי והפיקוח בעירייה היה במועד סיום הביקורת מידע על כ-395 צוברי גז. ל-95 מהם לא היה היתר בנייה, וספקי הגז אף לא הגישו בקשות לקבלת היתר ל-77 .מתוכם